Protocolul Adiţional la Convenţia Europeană privind Imunitatea Statului

(ETS NO. 074A), intrată în vigoare în 22 mai 1985

Statele membre ale Consiliului Europei, semnatare ale prezentului protocol,

Luând la cunoştinţă Convenţia Europeană privind Imunitatea Statului – numită în continuare „Convenţia” – şi în special de articolele 21 şi 34 ale acesteia;

Dorind să dezvolte activitatea de armonizarea în domeniul acoperit de Convenţie prin adăugarea prevederilor asupra Procedurii Europene pentru rezolvarea disputelor,

Au agreat următoarele:

Partea I

Articolul 1

1. Atunci când a fost dată o sentinţă împotriva unui stat parte la Convenţie iar Statul nu o pune în aplicare, partea care caută sa invoce sentinţa va fi îndreptăţită să stabilească dacă ar trebui să fie aplicată în virtutea articolului 20 sau 25 al Convenţiei, prin instituirea procedurilor în faţa fie:

a. instanţei competente a statului în aplicarea articolului 21 al Convenţiei; fie

b. a tribunalului European constituit în conformitate cu prevederile Parţii a III-a a prezentului Protocol, având în vedere faptul că acel stat este parte la prezentul Protocol şi nu a formulat declaraţia la care se face referire în cea de-a IV- Parte a acestuia.

Alegerea între aceste două posibilităţi va fi finală.

2. Dacă Statul intenţionează să instituie procedurile în faţa instanţei sale în conformitate cu prevederile paragrafului 1 sau articolului 21 al Convenţiei, acesta trebui să notifice intenţia sa părţii în favoarea căreia a fost dată hotărârea; Statul poate astfel să instituie astfel de proceduri doar dacă partea respectivă, în trei luni de la primirea notificării, nu a iniţiat procedurile în faţa Tribunalului European.  O dată ce a ceastă perioadă a expirat, partea în favoarea căreia a fost dată hotărârea nu mai poate iniţia procedurile în faţa Tribunalului European.

3. În ceea ce priveşte aplicarea articolelor 20 şi 25 ale Convenţiei, Tribunalul European nu poate revizui motivarea hotărârii. 

Partea a II-a

Articolul 2

1. Orice dispută care se poate naşte între două sau mai multe state părţi la prezentul protocol privind interpretarea sau aplicarea Convenţiei va fi supusă, fiind înaintată de una dintre părţi la dispută sau prin acord special către Tribunalului European constituit în conformitate cu prevederile Părţii III a prezentului protocol.  Statele părţi la prezentul Protocol înţeleg să nu supună o astfel de dispută unui alt mod de soluţionare.

2. Dacă disputa priveşte o problemă derivată din procedurile iniţiate în faţa unei instanţe a unui stat parte la Convenţie împotriva altui stat parte la Convenţie, sau o problemă derivată în procedurile iniţiate în faţa unui stat parte la Convenţie în conformitate cu articolul 21 al Convenţiei, aceasta nu poate fi deferită Tribunalului European până în momentul în care nu a fost dată o hotărâre definitivă în astfel de proceduri.

3. Procedurile care sunt legate de o dispută privind o hotărâre care a fost dată de Tribunalul European sau este solicitat să o dea în virtutea Părţii I a acestui Protocol, nu pot fi iniţiate în faţa Tribunalului European.

Articolul 3

Nimic din prezentul Protocol nu va fi interpretat ca împiedicând Tribunalul European să rezolve orice dispută care ar putea deriva între două sau mai multe state parte la Convenţie privind interpretarea sau aplicarea acesteia şi care poate fi supusă acestuia prin acord special, chiar dacă aceste state, sau oricare dintre ele nu sunt parte la prezentul protocol.

Partea III

Articolul 4

1. Va fi constituit un Tribunal European pe probleme de imunitatea statului pentru a rezolva cauzele aduse în faţa sa în conformitate cu prevederile Părţii I şi II ale prezentului Protocol.

2. Tribunalul European va fi alcătuit din membrii Curţii Europene a Drepturilor Omului şi, în ceea ce priveşte fiecare stat non-membru al Consiliului Europei care a aderat la prezentul Protocol, o persoană care posedă calificările cerute de membrii acestei Curţi desemnat, cu acordul Comitetului de Miniştri şi al Consiliului Europei, de către guvernul statului respectiv pentru o perioadă de nouă ani.

3. Preşedintele Tribunalului European va fi Preşedintele Curţi Europene pentru Drepturile Omului.

Articolul 5

1. Atunci când sunt iniţiate procedurile în faţa Tribunalului European în conformitate cu prevederile Părţii I a prezentului Protocol, Tribunalul European va fi alcătuit dintr-o Cameră compusă din şapte membri.  Vor fi de asemenea ca membri din oficiu ai camerei, membrul Tribunalului European care este cetăţean al Statului împotriva căruia a fost dată hotărârea şi membrul Tribunalului european care este cetăţean al statului forumului, sau, dacă nu există astfel de membri în nici unul dintre cazuri, o persoană desemnată de guvernul statului respectiv să fie prezent în calitatea de membru al Camerei.  Numele celorlalţi cinci membri vor fi trase la sorţi de Preşedintele Tribunalului European în prezenţa arhivarului.

2. Atunci când sunt iniţiate procedurile în faţa Tribunalului European în conformitate cu prevederile Părţii II a prezentului Protocol, camera va fi alcătuită în modul prevăzut în paragraful precedent.  Totuşi, vor fi prezenţi drept membri din oficiu ai Camerei, membrii Tribunalului European care sunt cetăţeni ai statelor părţi la dispută, sau, dacă aceştia nu există, o persoană desemnată de guvernul statului respectiv să asiste în calitate de membru al Camerei.

3. Atunci când un caz aflat în faţa Camerei ridică o problemă gravă care afectează interpretarea Convenţiei sau a prezentului Protocol, camera poate, în orice moment, să defere jurisdicţia în favoarea Tribunalului European reunit în sesiune Plenară.  Deferirea jurisdicţiei este obligatorie atunci când atunci când rezolvarea unei astfel de probleme poate avea un rezultat neconsecvent cu o hotărâre dată anterior de Cameră sau de Tribunalul European reunit în sesiune plenară.  Deferirea de jurisdicţie va fi definitivă.  Nu trebuie motivată decizia de deferire a jurisdicţiei.

Articolul 6

1. Tribunalul European va decide dacă Tribunalul are jurisdicţie asupra disputelor respective.

2. Lucrările Tribunalului European vor fi publice, cu excepţia cazului în care Tribunalul decide altfel în circumstanţe excepţionale.

3. Hotărârile Tribunalului European, luate cu majoritatea membrilor prezenţi, vor fi date în şedinţă publică.  Hotărârile Tribunalului European vor trebui motivate.  Dacă hotărârea nu reprezintă în totalitate sau în parte opinia unanimă a Tribunalului European, orice membru va putea să formuleze o opinie separată.

4. hotărârile Tribunalului European vor fi definitive şi imperative pentru părţi.

Articolul 7

1. Tribunalul European îşi va elabora regulile proprii şi propria procedură.

2. Registratura Tribunalului European va fi alcătuită de Registratura Curţii Europene pentru Drepturile Omului.

Articolul 8

1. Costurile de funcţionare ale Tribunalului European vor fi suportate de Consiliul Europei. Statele non-membre ale Consiliului Europei care au aderat la acest Protocol vor contribui la acesta într-o manieră ce va fi hotărâtă de Comitetul de Miniştri în urma acordului cu aceste State.

2. membrii Tribunalului European vor primi pentru fiecare zi de muncă o compensaţie ce va fi stabilită de Comitetul de Miniştri.

Partea IV

Articolul 9

1. Orice stat poate, prin notificare adresată Secretarului general al Consiliului Europei la momentul semnării prezentului Protocol, sau al depunerii instrumentului de ratificare, acceptare sau aderare la acesta, să declare că este ţinut doar de Partea II şi V a prezentului Protocol.

2. O astfel de notificare poate fi retrasă în orice moment.

Partea V

Articolul 10

1. Prezentul protocol va fi deschis spre semnare de către statele membre ale Consiliului Europei care au semnat Convenţia.  Aceasta va face obiectul ratificării sau acceptării.  Instrumentele de ratificare sau acceptare vor fi depuse la Secretarul General al Consiliului Europei.

2. Prezentul Protocol va intra în vigoare la trei luni după data depunerii celui de-al cincilea instrument de ratificare sau acceptare.

3. În ceea ce priveşte statul semnatar care ratifică sau acceptă ulterior, Protocolul va intra în vigoare la trei luni după data depunerii instrumentului de ratificare sau acceptare.

4. Un stat membru al Consiliului Europei poate să nu ratifice sau să accepte prezentul Protocol fără a fi ratificat sau acceptat Convenţia.

Articolul 11

1. Un stat care a aderat la Convenţie poate adera la prezentul Protocol după ce acesta a intrat în vigoare.

2. O astfel de aderare va avea efect prin depunerea la Secretarul General al Consiliului Europei a instrumentului de aderare care va intra în vigoare la trei luni după data depunerii sale.

Articolul 12

Nu este permisă nici o rezervă la prezentul Protocol.

Articolul 13

1. Orice stat contractant poate, în măsura în care îl priveşte, denunţa prezentul protocol prin intermediul unei notificări adresate Secretarului General al Consiliului Europei.

2. O astfel de denunţare va intra în vigoare la şase luni după data primirii acestei notificări de către Secretarul General.  Protocolul, totuşi, va continua să se aplice procedurilor iniţiate în conformitate cu prevederile protocolului înainte de data la care această denunţare intră în vigoare.

3. Denunţarea Convenţiei va atrage în mod automat denunţarea prezentului Protocol.

Articolul 14

Secretarul general al Consiliului Europei va notifica statele membre ale Consiliului şi orice stat care a aderat la Convenţie despre următoarele:

a. orice semnare a prezentului Protocol;

b. orice depunere a unui instrument de ratificare, acceptare sau aderare;

c. orice dată de intrare în vigoare a prezentului Protocol în conformitate cu articolele 10 şi 11 ale acestuia;

d. orice notificare primită în virtutea prevederilor din Partea IV şi orice retragere a unei astfel de notificări;

e. orice notificare primită în virtutea prevederilor Articolului 13 şi data la acre o astfel de denunţare intră în vigoare.

Drept care subsemnaţii, împuterniciţi în bună şi cuvenită formă, au semnat prezentul tratat.

Redactat la Basel, la data de 16 mai 1972, în limba Engleză şi Franceză, ambele texte fiind autentice în mod egal, într-un singur formular care va fi depus la arhivele Consiliului Europei.  Secretarul General al Consiliului Europei va transmite copii legalizate fiecărui stat semnatar şi care a aderat.

